अवेडें पाड्डेंच्या इमॅक्युलेट कन्सेप्शन हायस्कुलान केपें तालुको पांवड्या वयले 14 आनी 17 वर्सां पिराये सकयल्या चल्यांच्या फुटबॉल सर्तींत दोट्टी मुकूट मेळयलो.
 कुडचडेंच्या फिगेरेदो मैदानाचेर जाल्ले 14 वर्सां पिराये सकयल्या चल्यांच्या गटांतले फायनलींत इमॅक्युलेट कन्सेप्शन हायस्कुलान पॉप जॉन XXIII हायस्कुलाक टायब्रेकरांत 4-2 अशा गोल फरकांनी हारोवन वस्तादपण जोडलें.
 17 वर्सां पिराये सकयल्या चल्यांच्या गटांतले फायनलींत इमॅक्युलेट कन्सेप्शन हायस्कुलान सुळकर्णेंच्या डॉन बॉस्को हायस्कुलाक 4-0 अशा गोल फरकांनी हारयलो. जैतिवंत इमॅक्युलेट कन्सेप्शन हायस्कुला वतीन टेरेन्स लिमान दोन जाल्यार रिडन फर्नांडीस आनी वॅन्सेल फर्नांडीस हाणें दरेकी एकेक गोल केलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 